Игуасу улуттук парктары

Игуасу улуттук парктары - Аргентина (аянты 550 км2, 1909-ж. уюшулган) менен Бразилиянын (аянты 1,7 миң км2, 1939-ж. уюшулган) чек арасында. Негизги объектиси Игуасу шаркыратмасы. Парктын аймагы дайыма нымдуу субтропик зонасында жайгашкан. Сейрек жана жок болуп бараткан айбанат жана өсүмдүк түрлөрү басымдуу. Дарак сымал папоротниктер, лиана жана эпифиттер жыш өскөн субтропиктик токой мүнөздүү. Улуттук паркты ягуар, оцелот, чоң кундуз, чоң кумурскачы ж. б. мекендейт. Орнитофаунасында куштардын 400дөн ашуун түрү бар. Игуасу улуттук парктары Бүткүл дүйнөлүк мурастын тизмесине кирген.
Категория:Маданият
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5